Martin Haldbo Hansen
Martin Haldbo Hansen (født 2. februar 1969 i Frederikssund, Danmark) er en dansk tidligere eliteroer.

Hansen var en del af den danske otter, der deltog ved OL 1992 i Barcelona. Det var første gang siden OL 1952 i Helsinki at Danmark stillede op i otter, og hidtil seneste gang Danmark har været repræsenteret i denne bådtype til et OL. De øvrige medlemmer af båden var Jens Pørneki, Jens Jørgen Tramm, Thomas Larsen, Carsten Hassing, Jesper Thusgård Kristiansen, Lars Christensen, Kent Skovsager og styrmand Stephen Masters.

Danskerne sluttede på en tredjeplads i det indledende heat, og kvalificerede sig derfor til semifinalen. Her var man mindre end et sekund fra at erobre den tredjeplads, der havde givet adgang til finalen, men danskerne måtte i stedet nøjes med en plads i B-finalen, som man vandt. Det betød at den danske båd i alt sluttede konkurrencen på en 7. plads ud af 15 deltagende både.

Fire år senere, ved OL 1996 i Atlanta, var Hansen og Lars Christensen med i dobbeltsculler, og sluttede på en fjerdeplads.

Hansen og Christensen vandt desuden en VM-guldmedalje i dobbeltsculler ved VM 1995 i Tampere.

Referencer

Eksterne henvisninger 

Roere fra Danmark
Personer fra Frederikssund
Deltagere for Danmark ved sommer-OL 1992
Deltagere for Danmark ved sommer-OL 1996